[{"text_idx": "#000001", "text": "Dudek jarojn post la usona invado de Irako, la estinteco de la malliberejo Abu Ghraib plu rong\u0302as la Irakanojn"}, {"text_idx": "#000002", "text": "En tiu malliberejo, la usonaj militistoj praktikis torturon kaj humiligajn traktadojn kontrau\u0306 irakaj malliberuloj."}, {"text_idx": "#000003", "text": "Militaj fortikaj kampoj, gvatoturoj... anstatau\u0306 urbocentro, jen malliberejo 115 hektarojn, kies muroj etendig\u0302as senfine. Abu Ghraib, en Irako, 20 kilometrojn for de Bagdado, ne estas agrabla urbo. Miliono da personoj log\u0302as tie, kaj etoso de timo s\u0302ajne ec\u0302 regas en g\u0302iaj stratoj, malpuraj kaj senhomaj."}, {"text_idx": "#000004", "text": "Dudek jarojn post la invado de Irako fare de Usono, kiu celis renverson de la reg\u0302imo de Saddam Hussein, kontrau\u0306 la decido de Unuig\u0302intaj Nacioj, Abu Ghraib kaj g\u0302ia giganta malliberejo farig\u0302is tutmonda simbolo de la plej abomenindaj ekscesoj kontrau\u0306 Homaj rajtoj. Torturaj\u0302oj estis tie grandskale praktikataj fare de militistoj de la usona armeo kaj CIA-agentoj."}, {"text_idx": "#000005", "text": "Bildoj fotitaj de usonaj militistoj mem, estis malsekretigitaj en amaskomunikiloj."}, {"text_idx": "#000006", "text": "\u00ab Preskau\u0306 80% el la provosoj devenis de la urbo Abu Ghraib, do rilato ekzistis inter la urbo kaj la malliberejo \u00bb, eksplikas Salam Habib, iraka esploristo por la brita NeRegistara Organizaj\u0302o AirWars kaj esplorj\u0302urnalisto. Salam Habib renkontis multajn eks-enkarcerigitojn, trau\u0306matizitaj por c\u0302iam: \u00ab Ili ne volas rakonti tion, kio okazis al ili, ili hontas kaj preferas kas\u0302i la aferon al la socio \u00bb. Unu el ili diris al mi: \u00ab Kiam mi preterpasas lau\u0306longe de Abu Ghraib, mi mallevas la kapon, mi ne volas memori tion, kio okazis al mi c\u0302i tie, la sola vorto Abou Ghraib vekas en mi kos\u0302maron. \u00bb"}, {"text_idx": "#000007", "text": "\u00ab Elektro-tortutoj kaj seksperfortoj estis kutimaj. Ili malsategigis nin au\u0306 malhelpis nin dormi dum tagoj \u00bb - Ali Al-Qaissi"}, {"text_idx": "#000008", "text": "La foto de Ali Al-Qaissi diskonig\u0302is en la tuta mondo. Li staras sur skatolo, kun krucigitaj brakoj konektitaj al elektraj dratoj, kaj kapuc\u0302o sur la kapo. Sanga flueto ellasig\u0302as de g\u0302i. Kontaktita per la apo skype, li hodiau\u0306 estas rifug\u0302into en Berlino, kaj fondis la Asocion de la viktimoj de la malliberejoj dum la usona okupacio. \u00ab Inter la kutimaj torturoj, ili plong\u0302igis nian kapon sub la akvo, g\u0302is kiam oni timis dronadon, au\u0306 dus\u0302is nin per glacia akvo \u00bb, rakontas Ali Al-Qaissi. Post jaro, Ali Al Qaissi finfine estis senkulpigita kaj liberigita."}, {"text_idx": "#000009", "text": "Same kiel li, pli ol 70% el la 50 000 malliberuloj de Abu Ghraib estis arbitre enkarcerigitaj, lau\u0306 raporto de la Rug\u0302a Kruco."}, {"text_idx": "#000010", "text": "Tion rakontas Hassan Al-Janaby, 50-jara, eks-kapitano de la gvardio de Saddam Hussein. Li prizorgas diskretan magazenon de kosmetikaj\u0302oj en la bazaro de Abu Ghraib : \u00ab C\u0302iutage, la usonaj au\u0306 irakaj fortoj arestis inter 100 kaj 150 personoj, multaj sen akuzoj \u00bb. Usonflanke, nur la oficirino, kiu direktis la malliberejon, la g\u0302eneralino Janis Karpinski, finfine estis eksigita kaj kelkaj militistoj akuzitaj pro torturoj estis kondamnitaj."}, {"text_idx": "#000011", "text": "George Bush petis pardonon, kaj la afero finis tiel."}, {"text_idx": "#000014", "text": "Du c\u0302efaj aferoj okupas nun la enketistojn de la Internacia Puna Kortumo. Temas pri la infanoj translokitaj al Rusio, kaj la intencaj bombadoj kontrau\u0306 civilaj infrastrukturoj. Lau\u0306 la New York Times, la Internacia Puna Kortumo (IPK) intencas persekuti Rusojn pro militkrimoj koncerne ambau\u0306 temojn."}, {"text_idx": "#000015", "text": "Lau\u0306 la usona mediato, la unua afero koncernas la forkaptadon de ukrainaj infanoj, kiuj estas poste senditaj al adopto au\u0306 al reedukaj kampoj."}, {"text_idx": "#000016", "text": "La dua afero koncernas la akuzojn pri la bombadoj fare de la rusiaj fortoj, kiuj intence celas per misiloj civilajn infrastrukturojn, kiel elektrajn kaj hidrau\u0306likajn centralojn."}, {"text_idx": "#000017", "text": "La kortumo kreita en 2002 por jug\u0302i la plej terurajn krimojn plenumintajn en la mondo, intencas ankau\u0306 postuli arestmandatojn kontrau\u0306 pluraj personoj, lau\u0306 la New York Times."}, {"text_idx": "#000018", "text": "La mediato citas nunajn kaj eksajn anonimajn respondeculojn de la IPK, sed provizas nek detalojn pri la personoj koncernataj, nek kiam tiuj personoj estos kulpigitaj. De pli ol jaro, la IPK enketas pri eventualaj militkrimoj au\u0306 krimoj kontrau\u0306 la Homaro plenumintaj dum la rusia ofensivo."}, {"text_idx": "#000019", "text": "Forkaptadoj de infanoj estas \u00ab objekto de prioritata enketo \u00bb"}, {"text_idx": "#000020", "text": "Pli frue c\u0302i-monate post vizito en Ukrainio, g\u0302ia prokuroro Karim Khan deklaris, ke la supozataj forkaptadoj de infanoj estas \u00ab objekto de prioritata enketo \u00bb. \u00ab La infanoj ne povas esti traktataj kiel militakiro \u00bb, li deklaris en komunikaj\u0302o la 7an de marto. Karim Khan substrekis, ke li vizitis sancentron por infanoj sude de Ukrainio, kiu estis \u00ab malplena, post supozata deportado de infanoj de Ukrainio al la Rusia Federacio \u00bb au\u0306 aliaj okupaciataj zonoj."}, {"text_idx": "#000021", "text": "La prokuraro menciis, ke li enketas pri la atakoj kontrau\u0306 \u00ab gravaj civilaj infrastrukturoj \u00bb, kaj ke li vizitis la lokojn de pluraj el tiuj bombadoj. Karim Khan antau\u0306e priskribis Ukrainion kiel \u00ab krimscenon \u00bb, kaj ankau\u0306 iris al Buc\u0302a, apud Kijivo, kie j\u0302urnalistoj de la franca Novaj\u0302agentejo AFP vidis almenau\u0306 20 korpojn kus\u0302antajn sur strato."}, {"text_idx": "#000022", "text": "Nek Rusio nek Ukrainio estas membroj de la IPK, sed Kijivo agnoskis la kompetentecon de la kortumo sur sia teritorio kaj laboras kun la prokuroro. Rusio neas la asertojn pri militkrimoj. La ekspertoj agnoskis, ke estas neprobable, ke tiu lando liveru suspektatojn."}, {"text_idx": "#000023", "text": "Novjaro en Ukrainio: En Kijivo, rusiaj aerfrapoj celis koncertejon, hotelon, kaj plurajn civilajn infrastrukturojn"}, {"text_idx": "#000024", "text": "Trudita deportado de ukrainaj infanoj al Rusio: asocio petas malfermon de enketo pro \u00ab genocido \u00bb c\u0302e la Internacia Puna kortumo"}, {"text_idx": "#000025", "text": "Milito en Ukrainio : \u00ab Ni ec\u0302 ne plu sukcesas kalkuli \u00bb la nombron de mortintoj en Buc\u0302a, atestas armepastro"}, {"text_idx": "#000026", "text": "Burundo: membroj de asocioj estas arestitaj pro \u00ab samseksemo \u00bb"}, {"text_idx": "#000027", "text": "Bildo: estas kontrau\u0306leg\u0302e esti gejo in my country. Mi estas rifug\u0302into."}, {"text_idx": "#000028", "text": "En Burundo, 24 personoj, inter kiuj respondeculoj de asocio, kiu luktas kontrau\u0306 la Akirita Imuno-Deficita Simptomaro (AIDS), kaj promocias entreprenemon de la junuloj, estis arestitaj la 23an de februaro, dum seminario financita de usona agentejo. Ili estis suspektitaj esti samseksemuloj en lando, kie la S\u0302tatc\u0302efo kvalifikas la samseksemulojn \u00ab malbenaj personoj \u00bb, kaj kie neniu mediato au\u0306dacas elvoki la aferon. La personoj j\u0302us estis arestitaj kaj riskas g\u0302is du jaroj da malliberejo."}, {"text_idx": "#000029", "text": "Inter la 24 personoj c\u0302eestis kelkaj adoltoj, kiuj prizorgas la asocion MUCO, kaj ankau\u0306 junuloj kaj junulinoj. Ili partoprenis la trian tagon de la seminario pri la \u00ab entreprenemo de la junuloj \u00bb, kiam dekoj da policistoj kaj agentoj de la Nacia spionservo enrompis en la sidejon de la organizaj\u0302o en Gitego, kie ili koletig\u0302is."}, {"text_idx": "#000030", "text": "Najbaroj alarmitaj pro la ir-revenoj de junuloj alarmis la policistojn, akuzante ilin pri samseksemo. Tiuj c\u0302i arestis c\u0302iujn personojn, kaj efektivigis traserc\u0302adon en la buroo de la organizaj\u0302o, kie ili trovis \u00ab narkotaj\u0302ojn, kondomojn kaj dokumentojn pri la rajtoj de la samseksemuloj \u00bb, lau\u0306 jug\u0302a informfonto."}, {"text_idx": "#000031", "text": "Sed male al la onidiroj, kiuj tiam cirkulis en la politika c\u0302efurbo de Burundo, la policistoj ekkonsciis, ke la asocio MUCO estas legitima, kaj ke g\u0302ia seminario estas financita de la \"Usona Agentejo por Internacia Evoluo\" (USAID). Plie, g\u0302iaj membroj asertis, ke la kaptita materialo estis utiligita kiel didaktikaj iloj en la lukto kontrau\u0306 la AIDS."}, {"text_idx": "#000032", "text": "Iliaj pravigoj havis nenian efikon. Malgrau\u0306 foresto de c\u0302ia ajn akuzo kontrau\u0306 ili, la 24 personoj estis arestitaj pro \u00ab samseksemo au\u0306 instigo al samseksemo \u00bb, tiam enkarcerigitaj en la malliberejo de Gitego, lundon 6an de marto, lau\u0306 la asocio ACAT-Burundo kaj jug\u0302a informfonto."}, {"text_idx": "#000033", "text": "C\u0302u tiuj arestoj estas ligitaj al la antau\u0306nelongaj diroj de la registaro ? La burunda prezidento, Evariste Ndajis\u0302imije, lanc\u0302is kelkajn tagojn antau\u0306en viglan atakon kontrau\u0306 la samseksemuloj, alvokante la burundanojn \u00ab forj\u0302eti \u00bb ilin, c\u0302ar \u00ab ili alportas al ni malbenon \u00bb."}, {"text_idx": "#000034", "text": "Banglades\u0302o: nova incendio detruas la plej grandan rifug\u0302kampon en la mondo"}, {"text_idx": "#000035", "text": "Pluraj miloj da rohing\u0302aj rifug\u0302intoj perdis siajn provizorajn s\u0302irmejojn en incendio, kiu okazis dum la posttagmezo de la 5a de marto, sude de Banglades\u0302o. En la kampadejoj de Koks Bazar, konstanta minaco de fajro aldonig\u0302as al malsato kaj kompatindaj higienaj kondic\u0302oj."}, {"text_idx": "#000036", "text": "Por mastri la flamojn, \u00ab tri horojn da senbridaj penoj \u00bb estis necesaj al la sukurservoj, helpataj de la log\u0302antoj."}, {"text_idx": "#000037", "text": "Incendio okazinta dimanc\u0302on 5an de marto en rifug\u0302kampo de koks Bazar, detruadis pli ol 2 000 s\u0302irmilojn faritajn per bambuoj kaj bas\u0302oj. En la kampadejoj de tiu urbo ekstremsude de Banglades\u0302o, kelkajn kilometrojn for de la birma landlimo, vivas pli ol miliono da rohing\u0302aj rifug\u0302intoj, kiuj fug\u0302is la militan represion. Almenau\u0306 12 000 personoj perdis sian s\u0302irmilon, lau\u0306 Mohammed Mizanur Rahman, c\u0302efo de la \"Buroo de la komisaro pri sukuro kaj reveno de la rifug\u0302intoj\", citita de The Dhaka Tribune."}, {"text_idx": "#000038", "text": "La incendio ekis dimanc\u0302on komence de la posttagmezo en la rifug\u0302kampo numero 11 kaj vastig\u0302is al la rifug\u0302kampoj 9 kaj 10. Neniu viktimo estis menciita sed junulo estis arestita, informis la c\u0302efo de la surloka polico Sheikh Mohammad Ali. Lau\u0306 la Alta Komisiito de Unuig\u0302intaj Nacioj pri Rifug\u0302intoj, pli ol 90 instalaj\u0302oj estis detruitaj au\u0306 damag\u0302itaj, inter kiuj sancentroj, akvoprovizejoj, lernejoj kaj butikoj."}, {"text_idx": "#000039", "text": "Fajro estas konstanta dang\u0302ero en Koks Bazar, mencias The Daily Star memorigante, ke incendio jam mortigis almenau\u0306 15 rifug\u0302intojn, inter kiuj 6 infanoj, kaj detruadis pli ol 9 000 s\u0302irmilojn en marto 2021. Inter januaro 2021 kaj decembro 2022, 222 incendioj estis listigitaj en la kampadejoj de Koks Bazar, inter kiuj 60 havas kriminalan originon, lau\u0306 raporto de la banglades\u0302a registaro publikigita en februaro, kaj citita de la BBC."}, {"text_idx": "#000044", "text": "\u00ab Mi kondamnas la perforton, kiu mortigis kaj suferigis tiom da personoj ambau\u0306flanke, kaj kiu naskas premegan malesperon \u00bb, deklaris Volker Tu\u0308rk dum la 52-a sesio de la Konsilio pri Homaj rajtoj en G\u0302enevo."}, {"text_idx": "#000045", "text": "La Alta Komisaro kondamnis la perforton \u00ab kontrau\u0306 la okupacio \u00bb kaj la perforton utiligatan \u00ab por konservi kaj respektigi g\u0302in \u00bb menciante \u00ab katastrofon, antau\u0306 c\u0302io por la palestina popolo \u00bb."}, {"text_idx": "#000046", "text": "\u00ab Pli ol duonjarcenta okupacio kondukis al pli kaj pli granda senposedigo, al pli kaj pli profundaj mankoj, al gravaj kaj ripetataj malobservadoj de la palestinaj rajtoj, c\u0302efe ilia rajto al vivo. Neniu povas deziri vivi tiel, nek imagi, ke la fakto devigi homojn vivi en tiel senesperaj kondic\u0302oj povu konduki al dau\u0306ra solvo \u00bb, li deklaris."}, {"text_idx": "#000047", "text": "Lau\u0306 la raporto, la jaro 2022 estis la plej mortiga por la Palestinanoj dum la 17 lastaj jaroj, kun 131 mortintoj, mortigitaj fare de la israelaj sekuraj fortoj en operacoj nomataj kontrau\u0306-ribelaj kontroloj."}, {"text_idx": "#000048", "text": "Flanke de Israelo, la nombro de viktimoj kulminas de post 2016, kun 13 personoj mortigitaj en 2022."}, {"text_idx": "#000049", "text": "Kaj tiu tendenco dau\u0306ris dum la unuaj monatoj de la jaro 2023, lau\u0306 la Alta Komisaro pri Homaj rajtoj."}, {"text_idx": "#000050", "text": "\u00ab Ili c\u0302ion cindrigis \u00bb: la urbo Huwara en okupaciata Cisjordanio estis atakita de punekspedicioj fare de israelaj kolonianoj"}, {"text_idx": "#000051", "text": "Belorusio: la aktivulo Ales Bjaljacki, kun-lau\u0306reato de la Nobelpremio pri Paco estas kondamnita al 10 jaroj da malliberejo"}, {"text_idx": "#000052", "text": "Tiu grava puno enskribig\u0302as en novan serion de procesoj, kiuj celas aktivulojn, j\u0302urnalistojn, kaj opoziciulojn al la reg\u0302imo de Aleksandro Lukas\u0302enko."}, {"text_idx": "#000053", "text": "Ales Bjaljacki estas famkonata figuro de la demokratia movado en Belorusio. La aktivulo kun-lau\u0306reato de la Nobelpremio pri Paco en 2022, estas kondamnita al 10 jaroj da malliberejo fare de tribunalo de Minsko, anoncis vendredon 3-an de marto la NeRegistara Organizaj\u0302o Viasna."}, {"text_idx": "#000054", "text": "Tiu grava puno enskribig\u0302as en novan serion de procesoj, kiuj celas aktivulojn, j\u0302urnalistojn kaj opoziciulojn, subpremitajn de post la protestmovado de la somero 2020."}, {"text_idx": "#000055", "text": "La NRO aldonas, ke du kunlaborantoj de Ales Bjaljacki, arestitaj kiel li en julio 2021 kaj jug\u0302ita samtempe ol li, Valentin Stefanovic\u0302 kaj Vladimir Labkovic\u0302 estis respektive kondamnitaj al nau\u0306 kaj sep jaroj da enkarcerigo."}, {"text_idx": "#000056", "text": "Kvara akuzito, Dmitri Soloviev, jug\u0302ita pro kontumaco post lia fug\u0302o al Pollando, ankau\u0306 estis kondamnita al ok jaroj da malliberejo. Ili c\u0302iuj estis aliparte kondamnitaj al monpuno de 185 000 belorusaj rubloj."}, {"text_idx": "#000057", "text": "Ales Bjaljacki kaj liaj kolegoj estis akuzitaj, ke ili enirigis grandajn kvantojn da mono en Belorusion, kaj financis kolektivajn aktivecojn, \u00ab kiuj grave atencas al la publika ordo \u00bb. La tri viroj kontestis sian kulpecon."}, {"text_idx": "#000058", "text": "Post la anonco de la jug\u0302o, la c\u0302efa opoziciulino en ekzilo, Svetlana Cih\u0302anou\u0306skaja, denuncis \u00ab hontindan justicon \u00bb."}, {"text_idx": "#000059", "text": "Siaflanke, la germana ministrino pri fremdaj aferoj, Annalena Baerbock, kvalifikis la proceson \u00ab farso \u00bb."}, {"text_idx": "#000060", "text": "Ales Bjaljacki, 60-jarag\u0302a, fondis kaj prizorgis dum jaroj la NRO Viasna, c\u0302efa grupo de defendo de Homaj rajtoj en la lando."}, {"text_idx": "#000061", "text": "Dum la manifestacioj de la jaro 2020 kontrau\u0306 la reg\u0302imo de Aleksandro Loukas\u0302enko, la NRO ludis s\u0302losilan rolon en la dokumentado de la represioj kaj arestoj."}, {"text_idx": "#000062", "text": "Li ricevis la Nobelpremion pri Paco kun du aliaj organizaj\u0302oj de defendo de Homaj rajtoj, la rusia NRO \"Memorial\" kaj la \"Centro por la civilaj liberecoj en Ukrainio\"."}, {"text_idx": "#000063", "text": "La Nobelpremio pri paco estis aljug\u0302ita al defendantoj de homrajtoj rusiaj, ukrainiaj kaj belorusaj"}, {"text_idx": "#000064", "text": "Belorusio enkondukas mortopunon pro \u00ab provo de terorisma ago \u00bb"}, {"text_idx": "#000066", "text": "Rusio: la Supera kortumo malfondas la NeRegistaran Organizaj\u0302on \"Memorial\", piliero de la defendo de liberecoj"}, {"text_idx": "#000067", "text": "Lernejaninoj en Irano: cirkau\u0306 cent novaj kazoj de venenig\u0302o"}, {"text_idx": "#000068", "text": "Bildo: la gepatroj timas sendi siajn filinojn al lernejo, kaj postulas retkursojn."}, {"text_idx": "#000069", "text": "Pasintan merkredon en lernejoj de Irano, pli ol cent junulinoj venenig\u0302is per gasoj. De post novembro, serio de similaj kazoj okazis. Lau\u0306 surlokaj j\u0302urnaloj, tio kau\u0306zas kreskantan emocion en la lando."}, {"text_idx": "#000070", "text": "Junulinoj de sep lernejoj de la urbo Ardabilo (nordo) malsanig\u0302is dummatene fare de gasemisioj. Lau\u0306 deklaro de la c\u0302efo de la malsanulejo al la novaj\u0302agentejo Tasnim, 108 estis transportitaj g\u0302is malsanulejo."}, {"text_idx": "#000071", "text": "La g\u0302enerala stato de la lernejaninoj, kiuj suferis spirmankon kaj nau\u0306zon evoluas favore, li precizigis. La j\u0302urnaloj menciis ankau\u0306 aliajn kazojn de venenig\u0302o en almenau\u0306 tri establaj\u0302oj de Teherano."}, {"text_idx": "#000072", "text": "En liceo de Tehransar, okcidente de la c\u0302efurbo, lernejaninoj estis \u00ab venenitaj per ia s\u0302prucigilo \u00bb, menciis siaflanke la novaj\u0302agentejo Fars, kiu raportas la dirojn de gepatroj. La sama informfonto informas pri la mobilizado de la urg\u0302aj surlokaj servoj."}, {"text_idx": "#000073", "text": "Azoto, kombinaj\u0302o utiligata kiel sterko"}, {"text_idx": "#000074", "text": "Merkredon, Zahra Sheikhi, porparolanto de la parlamenta komisiono pri sano deklaris, ke de post la unuaj kazoj de spirvenenig\u0302o, kiuj okazas de fine de novembro en la sankta urbo H\u0302omo, kaj en Borug\u0302erd (okcidento), preskau\u0306 800 lernantinoj estis tus\u0302ataj."}, {"text_idx": "#000075", "text": "Lau\u0306 la rezultoj de toksologiaj ekzamenoj provizitaj de la ministrejo pri Sano kaj cititaj de deputito, la toksa substanco uzata en H\u0302omo konsistis interalie en gaso N2, enkavanta azoton, utiligata en industrio au\u0306 kiel agrikulturaj sterkoj."}, {"text_idx": "#000076", "text": "Ebla terorisma ago celanta fermadon de la lernejoj de junulinoj"}, {"text_idx": "#000077", "text": "La afero estigis ondon da kolero en la lando, kie voc\u0302oj denuncas la silenton de la au\u0306toritatoj fronte al la kreskanta nombro de tus\u0302ataj lernejoj."}, {"text_idx": "#000078", "text": "Kelkaj lernantinoj estis mallonge hospitaligitaj, sed neniu grave malsanig\u0302is. La ministrejo pri Sano eksplikis dimanc\u0302on, ke \u00ab kelkaj individuoj \u00bb provas, per tiaj agoj, \u00ab fermi c\u0302iujn lernejojn, aparte tiujn de la junulinoj \u00bb."}, {"text_idx": "#000079", "text": "Larg\u0302e agnoskita, edukado por c\u0302iuj estas devigata en Irano, kie la junulinoj ec\u0302 reprezentas plimulte de la studentoj en la universitatoj."}, {"text_idx": "#000080", "text": "Irano: lau\u0306 la NeRegistara Organizaj\u0302o Iran Human Rights, almenau\u0306 326 personoj estis mortigitaj dum la represio de la manifestacioj"}, {"text_idx": "#000081", "text": "Post la morto de du israelanoj pafmortigitaj en Huwara, norde de okupaciata Cisjordanio, israelaj kolonianoj kondukis punekspediciojn. Palestinano estis mortigita, kaj centoj da aliaj estis vunditaj. En la urbo, trankvilo revenis, sed la spuroj de tiu eksplodo de perforto plu estas klare videblaj."}, {"text_idx": "#000082", "text": "Sur polvoplena parkumejo, dekoj da vrakoj da kalcinitaj veturiloj estas amasigitaj. Ili estas parto de la veturiloj incendiitaj pasintan nokton."}, {"text_idx": "#000083", "text": "Pasintan dimanc\u0302on 26an de februaro, du Israelanoj estis pafmortigitaj en Huwara, norde de okupaciata Cisjordanio. Vespere, israelaj kolonianoj kondukis punekspediciojn."}, {"text_idx": "#000084", "text": "La kamionoj kaj la tri veturiloj de Jusef, transportisto, estis bruligitaj. Kun la okuloj rug\u0302ig\u0302intaj pro lacig\u0302o kaj malg\u0302ojo, li nervoze enspiras sian cigaredon kaj rigardas la damag\u0302ojn. \u00ab Ili venis de la kolonio Itsar. Ili bruligis tiun domon tie for. Rigardu pli malproksime, ili incendiis ankau\u0306 tiun alian domon, fumo plu videblas. Kia katastrofo, ili c\u0302ion detruis, c\u0302ion cindrigis, ni perdis milionojn \u00bb"}, {"text_idx": "#000085", "text": "\u00ab Ili faris c\u0302ion c\u0302i kun la protekto de la israela armeo \u00bb"}, {"text_idx": "#000086", "text": "Palestinano estis mortigita, centoj da aliaj estis vunditaj"}, {"text_idx": "#000087", "text": "Dimanc\u0302on vespere, la israela armeo, kiu okupacias plejparte de Cisjordanio, apenau\u0306 movig\u0302is. G\u0302i protektis la palestinajn civilulojn, sed ne reagis fronte al la senbrida perforto de la kolonianoj. Armitaj per s\u0302tonoj au\u0306 pafiloj, ili atakis la havaj\u0302ojn kaj la personojn, palestinano estis mortigita, kaj centoj da aliaj estis vunditaj en Huwara, kaj en la c\u0302irkau\u0306aj urboj."}, {"text_idx": "#000088", "text": "Ata estas s\u0302okita. \u00ab La kolonianoj estis armitaj. Ii pafis realajn kuglojn, uzadis larmigajn gasojn. Miaj gefiloj ne dormis dum la tuta nokto. Ili estis teruritaj. Mia plej juna filo ne forlasis miajn brakojn, li estas terurita. Terurita ! Ni rigardis senpotence la detruadon de niaj havaj\u0302oj. Se ni au\u0306dacus interveni, ili mortigus nin. \u00bb"}, {"text_idx": "#000089", "text": "Ankau\u0306 Ali Abderamane, spertita sukuristo de la palestina Rug\u0302a Lunarko, malfacile kredas siajn okulojn. \u00ab C\u0302i-nokte, estis tutsimple milito. Ni ne ec\u0302 povis movig\u0302i por sukuri la homojn. La israela armeo kaj la kolonianoj blokis la trairejon. La urbo sufokis pro la larmigaj gasoj kaj la fumoj emisiitaj de la incendioj. C\u0302i-nokte, estis la milito, la milito ! \u00bb"}, {"text_idx": "#000091", "text": "De post tiuj punekspedicioj de la israelaj kolonianoj, la israela armeo kontrolas la urbon por protekti la kolonianojn, kiuj cirkulas libere en la sektoro, ec\u0302 se tio malhelpas la Palestinanojn iri de loko al loko. Lau\u0306 ili, tiuj limigoj dau\u0306ros almenau\u0306 tri tagojn."}, {"text_idx": "#000093", "text": "Cisjordanio: la c\u0302efo de Unuig\u0302intaj Nacioj postulas \u00ab c\u0302esigon \u00bb de la kontrau\u0306-leg\u0302a israela koloniado"}, {"text_idx": "#000094", "text": "Floraj omag\u0302oj memore al la murdita opoziciulo Boris Nemtsov estas rimarkeblaj en tuta Rusio"}, {"text_idx": "#000095", "text": "La moskva kutimo, la 27an de c\u0302iu jaro, kiu konsistas lasi florajn mesag\u0302ojn memore al Boris Nemtsov, kritikanto de la Kremlo, s\u0302ajne vastig\u0302as en tuta Rusio lau\u0306 la raportoj de ses aliaj urboj."}, {"text_idx": "#000096", "text": "Improvizitaj flormonumentoj aperis en la kvin plej grandaj urboj de Rusio (Moskvo, Sankt-Peterburgo, Novosibirsko, Jekaterinburgo kaj Kazano) okaze de la oka datreveno de la murdo de Boris Nemtsov, kaj ankau\u0306 en la siberiaj urbetoj Tomsk kaj Barnaul."}, {"text_idx": "#000097", "text": "La tre aprezita politikulo, kiu vigle kritikis la au\u0306toritatismon de Vladimir Putin kaj la aneksadon de la duoninsulo Krimeo en 2014, estis murdita fare de sikarioj dum pafado en veturilo, dum li trairis Moskvon kun sia koramikino, la 27an de februaro 2015."}, {"text_idx": "#000099", "text": "Lau\u0306 \"RusNews\", persono estis arestita lundon, dum g\u0302i deponis florojn c\u0302e la sama memorloko."}, {"text_idx": "#000100", "text": "Post kontestata enketo pri la murdo de Nemtsov, kvin viroj estis arestitaj, kaj akuzitaj pri la murdo. Ili estis kondamnitaj al longaj punoj de malliberejo en 2017."}, {"text_idx": "#000101", "text": "Sesa suspekto en la afero, Beslan S\u0302avanov, mortigis sin per eksplodoj, kiam la polico c\u0302irkau\u0306is lian apartementon en la c\u0302ec\u0302ena c\u0302efurbo Grozno."}, {"text_idx": "#000102", "text": "La proksimuloj de Nemtsov tamen c\u0302iam dubis pri la enketo, kiu kondukis al la aresto de la s\u0302ajnaj murdistoj de Nemtsov. Ili argumentas, ke la veraj cerboj, kiuj gvidis la murdon neniam estis persekutitaj de la justico."}, {"text_idx": "#000103", "text": "Jaron antau\u0306 la murdo, Nemtsov estis sekvata de la samaj agentoj de la FSB, kiuj estis poste akuzataj pri venenigo de la politikaj opoziciuloj Aleksej Navalnij, Vladimir Kara-Murza kaj la verkisto Dmitrij Bikov, lau\u0306 enketo kondukita de Bellingcat, The Insider kaj la rusa servo de la BBC."}, {"text_idx": "#000104", "text": "Kelkajn horojn antau\u0306 ol esti murdita, la vendredon 27an de februaro 2015, Boris Nemtsov estis intervjuita c\u0302e la radio Ekho Moskvy. Li menciis la kolektig\u0302on, kiun li planas organizi du tagojn poste en Moskvo : \u00ab Tiu mars\u0302o petas tujan haltigon de la milito kontrau\u0306 Ukrainio, g\u0302i postulas, ke Putin c\u0302esigu sian agreson \u00bb, li deklaris interalie. Liaj paroloj estis tradukitaj al la franca fare de la novaj\u0302agentejo AFP. Dekoj da miloj da personoj estis tie atenditaj."}, {"text_idx": "#000105", "text": "Kvankam moskvanoj plu riskas areston, ili tamen protestas kontrau\u0306 la ukraina \u00ab kos\u0302maro\u00bb"}, {"text_idx": "#000106", "text": "Italio: almenau\u0306 60 migrantoj mortis en s\u0302ippereo marvaste de Kalabrio"}, {"text_idx": "#000107", "text": "80 personoj estis sukuritaj apud Krotono, precizigis la itala marborda patrolo."}, {"text_idx": "#000108", "text": "Dimanc\u0302on 26an de februaro frumatene, marvaste de Krotono, almenau\u0306 60 migrantoj mortis post s\u0302ippero, anoncis la urbestro de la urbo. \u00ab Nun, 80 personoj estas savitaj, inter kiuj kelkaj sukcesis atingi la marbordon \u00bb, precizigis plu frue la itala marborda patrolo. Ili deklaris en komunikaj\u0302o, ke \u00ab la boato transportis c\u0302irkau\u0306 120 personojn kaj rompig\u0302is sur la rokoj kelkajn metrojn proksime de la marbordo \u00bb. La fajrobrigadistoj siaflanke menciis \u00ab pli ol 200 personojn \u00bb sur la boato."}, {"text_idx": "#000109", "text": "\u00ab Kalabrio funebras pro tiu terura tragedio \u00bb, reagis la regiona prezidanto. Li bedau\u0306ris \u00ab dekojn kaj dekojn da mortintoj dronitaj, inter kiuj multaj infanoj, multaj malaperintoj \u00bb."}, {"text_idx": "#000110", "text": "Giorgia Meloni promesas dau\u0306rigi sian politikon pri migrado"}, {"text_idx": "#000111", "text": "Tiu nova s\u0302ippereo okazas kelkajn tagojn post la adopto fare de la itala Parlamento de novaj kontestitaj reguloj pri la savado de la migrantoj. Tiu leg\u0302o devigas la humanitarajn s\u0302ipojn efektivigi ununuran savadon samtempe, kio lau\u0306 la NeRegistaraj Organizaj\u0302oj altigas la riskon de morteco en Mediteraneo. Tiu teksto estis adoptita iniciative de la koalicia registaro, kondukita de la ekstremdekstra c\u0302efino Giorgia Meloni ."}, {"text_idx": "#000112", "text": "La estrino de la Partio \"Fratelli d'Italia\" estis nomumita c\u0302efministrino en oktobro. S\u0302i interalie promesis redukti la nombron de migrantoj alvenantaj en Italio. S\u0302i esprimis sian \u00ab profundan doloron \u00bb post la s\u0302ippereo marvaste de Kalabrio. S\u0302i jug\u0302is \u00ab krima \u00bb surakvigi 20-metran boaton kun 200 personoj en malbona meteologia prognozo \u00bb. \u00ab La registaro engag\u0302ig\u0302is malhelpi la forirojn, kaj post tia tragedio, g\u0302i dau\u0306re faros \u00bb, asertis Giorgia Meloni."}, {"text_idx": "#000113", "text": "Lau\u0306 al ministejo pri internaj aferoj, preskau\u0306 14 000 inter ili alvenis en la lando de post la jarkomencig\u0302o, kontrau\u0306 c\u0302irkau\u0306 5 200 dum la sama periodo en 2022."}, {"text_idx": "#000114", "text": "Ankau\u0306 la c\u0302efino de la Eu\u0306ropa Komisiono reagis post la dramo. Dimanc\u0302on, Ursula von der Leyen postulis progreson koncerne la reformon de aziljuro en Eu\u0306ropa Unio, post tiu \u00ab tragedio \u00bb. S\u0302i asertis la necesecon \u00ab duobligi la klopodojn koncerne la Pakton pri migradoj kaj aziljuro, kaj pri la Agadplano por Centra Mediteraneo \u00bb."}, {"text_idx": "#000115", "text": "\u00ab Selektaj els\u0302ipig\u0302oj \u00bb de migrantoj : la vigla alfrontig\u0302o inter la NeRegistaraj Organizaj\u0302oj kaj Romo dau\u0306ras"}, {"text_idx": "#000116", "text": "Italio: 100 jarojn post la Mars\u0302o al Romo, la kontrau\u0306fas\u0302ismuloj surtratig\u0302as por kontrau\u0306i la nostalgiulojn de Mussolini"}, {"text_idx": "#000117", "text": "Hekatombo - en 2021, pli ol 3 000 migrantoj mortis en maro, provante atingi Eu\u0306ropon"}, {"text_idx": "#000118", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000120", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000121", "text": "Voir le profil de neniammilitointerni sur le portail Overblog"}]